Държавен вестник, бр. 98, 2009 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  98
воспособен юрист и квалифицирани морски 
лица. Изпълнителният директор задължително 
определя 3-ма резервни членове на комисията.
(2) Не се допуска в състава на комисията 
да бъдат назначавани „свързани лица“ и лица, 
които имат материален интерес от избора на 
конкретен кандидат.
(3) В комисията могат да се назначават и 
външни експерти.
(4) Със заповедта за назначаване се определя 
и възнаграждение на членовете на комисията.
(5) Членовете на комисията подписват 
декларация за удостоверяване на липсата на 
обстоятелствата по ал. 2 и за неразпространение 
на търговската и служебната тайна, свързана 
с участниците в конкурса.
(6) Комисията заседава само ако присъстват 
всички нейни членове.
(7) Заседанията на комисията са закрити.
(8) За всяко заседание на комисията се 
изготвят протоколи, в които се посочват на­
правените констатации.
Чл. 33. Конкурс се провежда и когато има 
само един кандидат, в случай че той отговаря 
на изискванията на тази наредба.
Чл. 34. Комисията отстранява от участие в 
конкурса кандидатите, които не отговарят на 
изискванията на чл. 25, чиито заявления не 
съдържат изброените в чл. 31, ал. 2 документи 
и/или същите не отговарят на изискванията на 
чл. 31, ал. 2 и 3.
Чл. 35. (1) Оценяването на подадените от 
кандидатите заявления се извършва въз осно­
ва на определените критерии и показатели в 
утвърдена от изпълнителния директор на Из­
пълнителна агенция „Морска администрация“ 
конкурсна документация.
(2) Оценяването на заявленията се извършва 
с явно гласуване, а решенията на комисията се 
вземат с мнозинство 2/3 от всичките є членове.
Чл. 36. (1) Комплексната оценка на заяв­
ленията служи за окончателното класиране на 
участниците в конкурса.
(2) Подреждането на кандидатите се извърш­
ва по низходящ ред от получените комплексни 
оценки.
(3) За спечелил конкурса се обявява канди­
датът, който е получил най-висока комплексна 
оценка.
(4) При равни комплексни оценки на по-
предно място се класира кандидатът с по-голям 
опит в дейността – превоз на железопътни 
товарни вагони и/или контейнери по море.
Чл. 37. (1) Въз основа на окончателния про­
токол на комисията по чл. 32 за резултатите от 
проведения конкурс изпълнителният директор на 
Изпълнителна агенция „Морска администрация“ 
издава заповед, с която обявява класирането и 
определя българския морски превозвач.
(2) Заповедта по ал. 1 подлежи на обжалва­
не по реда на Административнопроцесуалния 
кодекс. 
(3) Българският морски превозвач е длъжен 
да започне превозите на железопътни товарни 
вагони в срок от 24 месеца от датата на влизане 
в сила на заповедта по ал. 1.
Чл. 38. При отказ на участника, определен 
за превозвач, да извършва дейността изпъл­
нителният директор на Изпълнителна агенция 
„Морска администрация“ може да определи за 
превозвач втория класиран участник.
Чл. 39. (1) В срок до 18 месеца от издава­
нето на заповедта по чл. 37, ал. 1 участникът, 
определен за български морски превозвач, 
представя следните документи за плавателния 
съд, с който възнамерява да извършва превозите 
на железопътни товарни вагони:
1. нотариално заверени копия от документите 
за придобиване или наемане на плавателния 
съд, с който ще се извършват превозите;
2. описание и схема на технологията за 
товарене и разтоварване;
3. копия на документите на плавателния 
съд, които удостоверяват неговата безопас­
ност, включително и копие от свидетелството 
за клас, издадено от призната по установения 
ред класификационна организация, копие от 
международното свидетелство за тонаж и 
международното свидетелство за товарните 
водолинии;
4. копие от документ за покриване на 
съответните рискове и щети, които могат да 
възникнат в хода на търговската експлоатация 
на кораба.
(2) Плавателният съд трябва да отговаря на 
следните характеристики:
1. газене – до 4,80 м; максимална дължи­
на – до 150 м, широчина – до 22 м;
2. възможност да приема за превоз желе­
зопътни вагони за междурелсие 1520 мм, обо­
рудвани с автосцепка, с осно натоварване – до 
23 тона включително, и габарити 1-Т, 1-ВМ, 
0-ВМ, 02-ВМ.
Чл. 40. (1) За проверка на документацията и 
техническите характеристики на плавателните 
съдове, с които ще се извършват превозите, 
изпълнителният директор на Изпълнителна 
агенция „Морска администрация“ назначава 
3-членна комисия, съставена от квалифицирани 
морски лица, които са служители на агенци­
ята. Изпълнителният директор задължително 
определя 3-ма резервни членове на комисията.
(2) Член на комисията по ал. 1 не може да 
участва в комисията по чл. 32.